
З А П О В Е Д
				

На основание чл. 10а, ал. 1 от Закона за държавния служител и чл. 13, ал. 1 от Наредбата за провеждане на конкурсите и подбора при мобилност на държавни служители (НПКПМДС)

Н А Р Е Ж Д А М

Да се обяви конкурс за длъжността „старши експерт по приобщаващо образование“ в отдел „Организационно-методическа дейност и контрол” (ОМДК), Регионално управление на образованието (РУО) – Добрич.
Брой работни места, за които се обявява конкурс – 1 работно място.
1. Изисквания за заемане на длъжността:
1.1. Минимални изисквания съгласно Класификатора на длъжностите в администрацията:
-  минимална образователно-квалификационна степен за длъжността „бакалавър“
- минимален професионален опит – една година учителски стаж в областта на: предучилищното и училищното образование или на приобщаващото образование; ресурсното подпомагане на деца и ученици със специални образователни потребности; подкрепата за личностно развитие или за социално включване на деца и ученици: със специални образователни потребности; с хронични заболявания; в риск; с изявени дарби; от етническите малцинства; търсещи или получили международна закрила или
-  минимален ранг – IV младши
1.2 Специфични изисквания, предвидени в нормативните актове за заемане на конкурсната длъжност:
- съгласно чл. 14, ал. 3 (Нова – ДВ, бр. 84 от 2024 г. ) от Правилника за устройството и функциите на регионалните управления на образованието - държавните служители в отдел „Организационно-методическа дейност и контрол“ e необходимо да притежават най-малко една година учителски стаж.
1.3. Допълнителни изисквания, посочени в длъжностната характеристика:
- предпочитана област на висшето образование: Педагогически науки, специалности от професионалните направления: Педагогика, Педагогика на обучението по...; от област на висшето образование: Социални, стопански и правни науки, специалности от професионалните направления: Психология, Социални дейности; специалност „Логопедия“.
2. Начин на провеждане на конкурса:
- решаване на тест за познания от професионалната област на длъжността и относно администрацията, в която е конкурсната длъжност
-  интервю
3. Срок и място за подаване на документи 
Документите, включително и на подадените по електронен път се представят в 10-дневен срок, считано от 10.06.2026 г. до 17.30 ч. на 19.06.2026 г. включително, по един от следните начини:
3.1 лично или чрез пълномощник в сградата на:
Регионално управление на образованието – Добрич, пл. „Свобода“ № 5, ет. 3, всеки работен ден от 9:00 до 17:30 часа 
- Министерството на образованието и науката, гр. София, бул. „Княз Ал. Дондуков“ № 2А, Приемна, всеки работен ден от 9:00 до 17:30 часа.
3.2. на електронна поща priemna@mon.bg (подписани с електронен подпис от кандидата).
- Телефони за контакт: 058/602 307, вътр. 301 и 02/9217 552.
4. Необходими документи за участие в конкурса:
4.1. Заявление за участие в конкурс (Приложение № 3 към чл. 17, ал. 2 от НПКПМДС)
4.2. Декларация от лицето за неговото гражданство, както и за обстоятелствата, че е пълнолетно, не е поставено под запрещение, не е осъждано за умишлено престъпление от общ характер на лишаване от свобода и не е лишено по съответен ред от правото да заема определена длъжност (чл. 17, ал. 3, т.1 от НПКПМДС). Ненужното в т. 1 от декларацията се зачертава.
4.3. Копия от документи за придобитата образователно-квалификационна степен, допълнителна квалификация и правоспособност, които се изискват за длъжността; ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага.
4.4. Копие на документ, който в цялост съответства на съдържанието на оригиналния документ, удостоверяващ продължителността и областта на професионалния опит: трудова книжка, осигурителна книжка, служебна книжка, документи за извършване на дейност в чужбина. Кандидатът може да предостави и копие на други допълнителни документи, удостоверяващи област, в която е придобит професионалният опит (в т.ч. длъжностна характеристика; граждански договор, придружен със справка за осигурителния доход за социално осигуряване, издадена от съответната компетентна институция.) Документи, удостоверяващи професионален опит на чужд език, следва да са преведени на български език, при спазване на изискванията на Правилника за легализациите, заверките и преводите на документи и други книжа.
4.5. Други документи, които са свързани с изискванията за заемането на длъжността. 
5. Общодостъпно място, на което ще се обявяват списъците или други съобщения във връзка с конкурса – информационното табло в сградата на Регионално управление на образованието – Добрич, и електронните страници на РУО – Добрич и МОН.
Обявлението за конкурса се публикува в регистъра на основание чл. 61, ал. 1 от Закона за администрацията, в специализиран сайт или портал за търсене на работа и на интернет страницата на РУО – Добрич, от определените длъжностни лица.

Препис от заповедта да се връчи на лицата, ангажирани с изпълнението ѝ.

Контрол по изпълнение на заповедта възлагам на заместник-министъра на образованието и науката, определен да осъществява координацията на дейностите, свързани с държавната политика в системата на предучилищното и училищното образование.

